The Stepford Wives (roman)
<s>The Stepford Wives () je science fiction horor roman američkog književnika Ire Levina, originalno objavljen 1972. godine, poznat kao jedno od najpopularnijih i najuticajnijih djela svog vremena.</s>

<s>Protagonistica je Joanna Eberhart, uspješna fotografkinja koja se iz New Yorka zajedno sa mužem i dvoje djece doseljava u mirni i naizgled idilični gradić Stepford u Connecticutu, i tamo postaje uznemirena spoznajom da su sve žene u njemu potpuno pokorne svojim muževima ili opsjednute održavanjem savršenih domaćinstava, uključujući njene poznanice koje su dotle bile feministkinje i inzistirale na profesionalnim karijerama.</s><s>Radnja prikazuje njene napore da otkrije pozadinu tog fenomena, pri čemu se ispostavlja da se svi muškarci u gradu okupljaju u klubu, među čijim su članovima umjetnici i inženjeri sposobni izrađivati ginoide.</s>

<s>Levinov roman se osnovnim zapletom, protagonsitkinjom i mračnom završnicom velikim dijelom oslanjao na njegov raniji hit Rosemaryna beba, ali je također sadržavao i snažnu komponentu satire.</s><s>Osnovni koncept filma je bio inspiriran tada aktualnim trendovima u američkom društvu, kada je donedavno buntovna generacija baby boomera nakon odrastanja i stvaranja vlastitih karijera i porodica počela konformistički preuzimati ne samo materijalne vrijednosti, nego i životni stil i dotada omražene konzervativne vrijednosti njihovih roditelja.</s><s>To je posebno bilo izraženo kod žena koje su prilikom školovanja inzistirale na feminističkim idealima, da bi ih po njegovom završetku žrtvovali porodicama.</s><s>Roman je zbog toga postigao uspjeh, a izraz "stepfordska supruga" () ušao u engleski jezik kako bi se opisivale žene koje konformistički žrtvuju vlastitu individualnost konzervativnim vrijednostima porodice i šire okoline.</s>

<s>Roman je poznat i po dvije istoimene ekranizacije - hit-filmu The Stepford Wives iz 1975. godine u kome je glavni lik tumačila Katharine Ross, i koji je dobio još nekoliko nastavaka u obliku TV-filmova, te filmu The Stepford Wives iz 2004. godine sa Nicole Kidman u glavnoj ulozi, a koji je žanrovski bio bliži komediji i koji je predstavljao neuspjeh.</s>

<s>Romani 1972.</s><s>SF-romani
Horor romani
Satirični romani
Američka književnost</s>

